大東亞共榮圈

大東亞共榮圈，係第二次世界大戰時大日本帝國提出一個關於泛亞地區政治主張。覆蓋範圍包括東亞、東北亞、南亞同大洋洲，主張由日本領導下「由歐美列強統治中解放亞洲」，然後建立「相互尊重、彼此獨立」、「共存共榮新秩序」嘅政治聯合體。

1945年8月15號，日本無條件投降，大東亞共榮圈解體。

理論 

日本教育家福澤諭吉喺佢著作《脫亞論》入邊，認為日本、中國之間如同近鄰。而日本已經成功現代化，但中國仍然好落後，所以福澤認為應該諗方法改善中國，一咪一個勩嘅中國將會牽連到日本，令到日本受害。為咗日本嘅福址，日本應該不惜強佔落後嘅中國、朝鮮，幫佢哋建設。而且事實上，福澤甚至重通過出資買武器，資助過嗰時朝鮮嘅政變。呢種意識形態成為唨日本發動大東亞戰爭嘅根源。

「大東亞共榮圈」起初只係「將亞洲諸國從西方殖民者手中解放出來」嘅一種理想主義思想，因此受到日本民眾支持，亦都吸引唨一啲亞洲諸國嘅獨立運動者。但好快，呢個諗法就俾日本軍國主義者同極端民族主義者利用，成為唨日本侵略、殖民亞洲諸國嘅藉口。

實行 

1938年11月3號，大日本帝國總理大臣近衛文麿發表唨「第二次近衛聲明」，號召建立「大東亞新秩序」，嚟構建「日滿中三國相互提攜，建立政治、經濟、文化等方面互助連環嘅關係」，以大日本帝國、東亞及東南亞「共存共榮嘅新秩序」為目標。

1940年8月，近衛文麿首度明確指出「大東亞共榮圈」呢個名，並指明大日本帝國、中華民國、法屬印度支那半島、荷屬東印度、英屬印度、英屬馬來亞、英屬香港、英屬婆羅洲地區以及新畿內亞、澳洲、紐西蘭等大洋洲地區同埋蘇聯西伯利亞東部都係屬大東亞範圍。大東亞共榮圈裏便，日本本國同滿洲國、中國係經濟共同體。東南亞作為資源供給地區。南太平洋係國防圈。

為實現大東亞共榮圈，1942年日本內閣設立唨大東亞省，並喺1943年11月5號由日本首相東條英機同滿洲國、中國嘅汪精衛政權、泰國、菲律賓自由邦、緬甸國、自由印度臨時政府等共同召開唨大東亞會議，並喺會後發表唨《大東亞共同宣言》同埋個目標。

人口/面積
日本
日本本土：38.26萬平方公里，7311.4萬人
朝鮮：22萬平方公里，2432.6萬人
台灣：3.6萬平方公里，587.2萬人
庫頁：3.60萬平方公里，41.5萬人
關東州：3500平方公里，136.7萬人
南洋群島：2500平方公里，13.1萬人
中國
滿洲國：130.31萬平方公里，3693.3萬人
蒙疆聯合自治政府：61.54萬平方公里，550.8萬人
中華民國臨時政府，1940年併入汪精衛政權：60.27萬平方公里，11630.6萬人
中華民國維新政府，1940年併入汪精衛政權：35.01萬平方公里，7864.4萬人
東南亞
泰國：62萬平方公里，714.2萬人
法屬印度支那：63萬平方公里，2385.4萬人
英屬馬來亞：13.06萬平方公里，533萬人
英屬婆羅州：21.13萬平方公里，93.1萬人
緬甸國：38.26萬平方公里，714.2萬人
荷屬東印度：190.43萬平方公里，6072.7萬人
菲律賓第二共和國：29.63萬平方公里，1699萬人

合計795.52萬平方公里，48587.1萬人。

反應 
「大東亞共榮圈」概念出現時，好受到亞洲諸國嘅獨立運動者歡迎。由於亞洲多國淪為唨西方列強嘅殖民地或半殖民地好耐，遭受唨文化同經濟嘅多重剝削。西方白色人種更因為種族優越論等思潮影響，歧視亞洲黃色人種。後尾日本入侵東南亞，打亂咗原殖民大國啲常規佈局，並激發唨亞洲多國嘅獨立運動，致使戰後多個東南亞國家相繼獨立。

「大東亞共榮圈」喺戰後俾人批評個本質係美化戰爭。亞洲多地俾日本實際佔領，好多聲稱「獨立」嘅政府實際上只係日本同皇軍嘅傀儡政權。嗰陣時正啱同英美列強交緊戰嘅日本，必定會由佢東南亞佔領地大量噉掠奪大米、橡膠、錫、石油等戰略資源。日本軍國主義者仲宣揚大和民族優越論，認為日本有權統治澌亞洲其他啲民族。「大東亞共榮圈」實際上只會考慮到日本個利益，而將亞洲其他各國嘅利益擠喺後面，並唔係真正嘅平等。因此，日本喺二戰戰敗、大東亞共榮圈解體嗰陣，亞洲多國都冇乜聲音係同情日本嘅。

緬甸戰役
 馬來亞日治時期
 東南亞國家聯盟
 大東亞戰爭肯定論
 帝國主義
 共同體
 法西斯

第二次世界大戰